Zétényi Zsolt: Több fényt! - Pillangó Kiadó
Infóvonal: 06 20 288-5418 | E-mail: konyv@pillangokiado.hu	Webshop
Kilófaló ABC
Könyvbeszerző
| Fizetés és szállítás | A megrendelés menete |
2 800 Ft 1 820 Ft
Zétényi Zsolt tanulmányai, gondolatai és beszédei a nemzetstratégia, nemzetpolitika és a gyakorlati jogtudomány egyes égető kérdéseit, döntési, választási helyzeteit ölelik fel. A tanulmányok egyik csoportja az igazságtétel tényeivel és teendőivel foglalkozik. A szerző nem híve az öncélú kesergésnek és latolgatásnak, hanem még a kevéssé reményteljes kérdésekben is a lehetséges megoldások és kibontakozás módozatait keresi. A mosonmagyaróvári sortűzperről szóló tanulmányértékű bírósági felszólalása egyrészt a mosonmagyaróvári sortűzper tényeivel, az eljárás alapján megállapítható tényállással, másrészt a tényállásból adódó jogi következtetésekkel, harmadrészt az elmúlt önkényuralmi rendszer bűnöseinek felelősségre vonásával kapcsolatos büntetőjogi és alkotmányossági kérdésekkel ismerteti meg az olvasót. Ide tartozó tanulmányai szembesítik az olvasót a kilencvenes évek egyik legnagyobb közjogi hazugságával: a felelősségre vonás alkotmányellenességének téveszméjével.
A kötet másik nagy témaköre a Szent Korona eszméje és tana. A tanulmányok célja a Szent Korona visszahelyezése elveszített helyére a kor követelményei által megkövetelt változások figyelembevételével, de a régi alapokra való szerves építkezéssel, annak kutatásával és megmutatásával; hogy Magyarország Szent Koronája, mint különleges erkölcsi-jogi személyiség, jelenség, szimbólum és mintegy "nemzeti őskép", hogyan helyezhető el a mai magyar államiság intézmény- és gondolatkörében. A nemzetkoronázás, a nemzet erkölcsi felemelése és megerősítése a Szent Korona-tanból következő legfontosabb feladat, mintegy előfeltétele a Szent Korona közjogi megújulásának. A szentkoronás gondolatkörbe tartozik a nagy érdeklődésre igényt tartható Jogfolytonosság és alkotmány című tanulmány, amely a történeti alkotmány hagyományának jelenkori lehetőségeivel foglalkozik.
A tanulmányok harmadik nagy köre a nemzetstratégia, így különösen a trianoni nemzet- és országvesztés által felvetett kérdéseknek, a nemzeti önrendelkezésnek égető teendői, a torzult nemzeti lét állapota meghaladásának gondolatkörét mutatja meg.
ISBN: 9789639614338	Formátum: 152x214mm
Műfaj: tanulmány
Foreign LanguageBooks
A megrendelésmenete
Ikonkártya
Általános Szerződések Feltételek
A rugalmasságról
Meghasonlásunk története